Soto Padang

Soto Padang nyaéta soto anu dijieun kalawan mibanda ciri anu mandiri ti kota Padang.
 
Ciri mandirina taya lian, bahan dasarna tina daging sapi anu digoréng nepika garing. Ieu daging sapi saméméhna dikulub heula nepika asak, kakara di siksikan laleutik sangkan gampang ngahuapkeuna. Campuran séjéna, bihun, parkedél kentang. Ogé hayam beunang ngulub téh digoréng deui nepika garing, kakara di suir-suir atawa dipipitan sangkan gampang nyayagikeunna.

Sarua jeung soto séjéna, Soto Padang ogé dikonsumsi mangsa kuahna masih kénéh haneut hareuyheuy. Sanajan asalna ti kota Padang, tapi kiwari soto Padang ogé geus loba dijual di saluareun kota Padang utamana di réstoran Padang.

Bahan-bahan anu dipaké 
Bahan-bahan pikeun nyieun soto Padang kayaning:
 Jeroan, daging sapi 250 gr
 Bawang bodas, 4 sihung
 Buah pekak sasiki
 Uyah saperluna
 Cai pikeun ngagodong kurang leuwih 2 léter.

Bungbu anu diréndos:
 Bawang bodas 5 sihung
 Bawang beureum 10 sihung
 Jahé sabuku
 Pedes (merica) saséndok
 Muncang 3 siki
 Uyah saperluna.

Bahan tambahan
 Soun beunang ngeueum
 Perkedél kentang
 Kacang kadelé, banjur kucai ngagolak, tuhurkeun, tuluy digoréng nepika garing
 Goréng bawang
 Bawang daun 3 lambar, siksikan
 Daun salédri, siksikan.

Bungbu tambahan
 Laja 3 buku, dipékprék
 Séréh satangkal, dipékprék
 Daun salam 3 lambar
 Daun jeruk purut 4 lambar
 Kapol laga 3 siki.

Cara nyieuna 
Kulub daging dibarengkeun jeung buah pekak nepika hipu, tuluy jait, tuhurkeun. Cai pangulubanna (kaldu) dipisahkeun sawaréh pikeu kuah soto. Daging anu geus tiis di siksikan laleutik atawa kumaha pangaresep. Hijikeun bawang bodas jeung uyah, tuluy galokeun nepika rata. Tendeun heula kurang leuwih 30 menit sangkan bungbuna nyerep. Tuluy goreng nepika garing, jait tur tuhurkeun.

Bungbu beunang ngaréndos tuluy di goréng nepi ka kaambung seungit, ancrubkeun kana cai panguluban, galokeun nepika rata bari digolakeun. Sayagikeun soun beunang ngeueuman, parakedél dina mangkok. Purulukan bawang daun, salédri, jeung goréng bawang. Tuluy cician cai kuah anu masih kénéh haneut.

Tutumbu kaluar 
 Resep membuat soto Jepara
 Resep cara membuat soto Jepara yang enak 
 Resep soto Jepara

Tinggali ogé 
 Soto Bandung
 Soto Lamongan
 Soto Sadang
 Soto Madura
 Soto Kudus
 Soto Jepara
 Soto Kediri
 Soto Hayam

Dicutat tina 

Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Olahan daging